טום יוז

טום יוז (באנגלית: Tom Hughes; נולד ב-18 באפריל 1986) הוא שחקן אנגלי. הוא גילם בין השאר את הדמויות מייקל רוג'רס בפרק בסדרה "מיס מארפל", ג'וני מילנגדן בדרמה "טרינטי" של ITV, שאז ג'נקל בסרט "Sex & Drugs & Rock & Roll", ברוס פירסון בסרט "צומת בחיים" וניק סלייד בדרמה המשפטית של ה-BBC "הגלימה". עוד שיחק בתפקיד הראשי בדמות ג'ו לאמב בדרמת המלחמה הקרה "המשחק", וגילם את הנסיך אלברט בדרמה "ויקטוריה".

ביוגרפיה
יוז נולד וגדל בעיר צ'סטר שבמחוז צ'שייר, ולמד בבית הספר התיכון אפטון-ביי-צ'סטר. הוא היה חבר בלהקת התיאטרון לנוער צ'שייר ובלהקת התיאטרון Jigsaw Music Theatre Company. ב-2008 סיים לימודי תואר ראשון במשחק באקדמיה המלכותית לאמנות הדרמה.

קריירה
ב-2009 השתתף יוז בספין אוף של ה-BBC לסדרה "חדר מיון" הסרט "Casualty 1909", ובסדרת הדרמה "טריניטי" של רשת ITV. ב-2010 הופיע בסרט הביוגרפי של איאן דיורי  - "Sex & Drugs & Rock & Roll" בדמות שאז ג'נקל חברו ללהקה של דיורי. עוד באותה שנה כיכב בתפקיד ברוס פירסון המרדן בדרמה הקומית של ריקי ג'רווייס וסטיבן מרצ'נט "צומת בחיים". בתיאטרון שיחק יוז במחזה "Sweet Nothings" מאת דייוויד הארוור שהוצג בתיאטרון יאנג ויק בבימויו של לוק בונדי. הוא היה מועמד לפרס הקולנוע הבריטי העצמאי לשחקן המבטיח ביותר לשנת 2011.

ב-2011 שיחק יוז בתפקיד ניק סלייד, מתמחה במשרד עורכי דין, בסדרת הדרמה המשפטית של ה-BBC "הגלימה". בנוסף הופיע במותחן "Page Eight" לצדם של רייף פיינס ורייצ'ל וייס.

יוז היה הגיטריסט של להקת האינדי Quaintways אבל עזב את הלהקה באפריל 2011.

ב-2009 הופיע יוז במסע פרסום של חברת ברברי לצדה של אמה ווטסון.

ב-2012 גילם את דוכס יורק ואומייל בהפקת ה-BBC לפי מחזותיו ההיסטוריים של שייקספיר, "הכתר החלול".

ב-2016 כיכב יוז בדמות הנסיך אלברט בדרמה "ויקטוריה" של ITV בכיכובה של ג'נה קולמן.

פילמוגרפיה
 שנה שם שם באנגלית תפקיד הערות2009 Storage ג'ייסון חדר מיון 1909 Casualty 1909 ד"ר הארי אינגרמס טריניטי Trinity ג'ונטי מילינגטון 2010 Sex & Drugs & Rock & Roll שאז ג'נקל צומת בחיים Cemetery Junction ברוס פירסון מועמדות לפרס הקולנוע הבריטי העצמאי לשחקן החדש המבטיח ביותר 2011עמוד שמונה Page Eight ראלף וילסון סרט טלוויזיה הגלימה Silk ניק סלייד עונה ראשונה 2012 הכתר החלול The Hollow Crown דוכס אומייל סרט טלוויזיה 2013 הגברת נעלמת The Lady Vanishes מקס סרט טלוויזיה כל הזמן שבעולם About Time ג'ימי קינקייד Eight Minutes Idle דן Stay with Meלרקוד על הקצה (אנ') Dancing on the Edge ג'וליאן5 פרקים מיס מארפל Agatha Christie's Marple מייקל רוג'רס בפרק "Endless Night" 2014 I Am Soldier סרג'נט מיקי טומלינסון דרק Derek אנדי סדרת טלוויזיה (פרק אחד) 2015 המשחק The Game ג'ו לאמב מיני-סדרה להיות טבעי Dare to Be Wild כריסטי קולאר The Incident ג'ו 2016 Neil Gaiman's Likely Stories אדי בארו בפרק "Feeders and Eaters" לונדון קוראת לי London Town ג'וני פרויקט לזרוס Project Lazarus מארק ג'רוויס 2016 ויקטוריה Victoria הנסיך אלברט מיני-סדרה 2017מאדאם Madameסטיבן פרדריקס 2019 הסודות של ג'ואן Red Joan ליאו גאליץ' 2021 אינסוף Infinite אייבל הדברים הקטנים The Little Things ליל המכשפות A Discovery of Witches קיט מארלואו 5 פרקים The Laureate רוברט גרייבס2022האנגלייה (אנ') The Englishתומאס טראפורד 5 פרקים 2024 אלו שעומדים למות Those About to Die טיטוס סדרת טלוויזיה עתידית של PeacockTBA Iron Ribbon יאן זיינובסקי

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1985